20. 5. 94 De Europæiske Fællesskabers Tidende Nr. L 128/21 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 19, maj 1994 om ændring af beslutning 94/178/EF om visse beskyttelsesforanstaltninger mod klassisk svinepest i Tyskland og om ophævelse af beslutning 94/27/EF og 94/28/ (Tekst af betydning for FØS) (94/292/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelsen af det indre marked(!), senest ændret ved direktiv 92/118/ EØF (?), særlig artikel 10, stk. 4, og ud fra følgende betragtninger : Som følge af udbrud af klassisk svinepest i forskellige dele af Tyskland vedtog Kommissionen beslutning 94/178/EF af 23. marts 1994 om visse beskyttelsesforanstaltninger mod klassisk svinepest i Tyskland og om ophævelse af beslutning 94/27/EF og 94/28/EF (?) ; der er forekommet et øget antal udbrud af klassisk svine- pest i delstaten Niedersachsen ; nogle af udbruddene er forekommet på steder med stor belægningsgrad ; på baggrund af situationens udvikling bør der træffes supplerende foranstaltninger i det område, hvor udbrud- dene er koncentreret ; disse foranstaltninger bør omfatte regler for flytning af svin i nævnte område ; der bør foretages en tilpasning af grænserne for det område, der er beskrevet i bilag II; () EFT nr. L 224 af 18. 8. 1990, s. 29. () EFT nr. L 62 af 15. 3. 1993, s. 49. () EFT nr. L 83 af 26. 3. 1994, s. 54. de i denne forordning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel I I beslutning 94/178/EF foretages følgende ændringer : 1. I artikel 1 affattes stk. 2 således : »2. —Tyskland drager omsorg for: a) at ingen svin føres fra det i bilag II omhandlede område til det i bilag I omhandlede område b) at ingen svin føres ind i det i bilag II omhandlede område. Denne restriktion gælder ikke : i) for slagtesvin, der bringes direkte til et slagteri, som ligger i nævnte område, og hvor svinene slagtes inden for 48 timer ii) for transit af svin ad landevej og med jernbane uden aflæsning eller standsning.« 2. I artikel 1, stk. 3, første linje, ændres »stk. 2« til »stk. 2, litra a)«.